proxectonos/corpus_dominio_legal_administrativo_tmp huggingface dataset:
RESOLUCIÓN do 21 de xaneiro de 2015, da Dirección Xeral de Traballo e Economía Social, pola que se ordena o rexistro, o depósito e a publicación, no Diario Oficial de Galicia, do acordo de prórroga da ultraactividade do II Convenio colectivo do persoal laboral de administración e servizos da Universidade de Vigo.
Consellería de Traballo e Benestar — III. Outras disposicións — 11/02/2015

Visto o acordo subscrito pola comisión negociadora do II Convenio colectivo do persoal laboral de administración e servizos da Universidade de Vigo, o 22 de decembro de 2014, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
Esta dirección xeral
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 21 de xaneiro de 2015
Asistentes:
Universidade de Vigo.
Xerente:
Manuel Fernández Jauregui.
Vicexerente de Recurso Humanos:
Emilio M. Martínez Rivas.
Xefe do Servizo de PAS:
José M. Fernández Viña.
Redacción da acta:
Rafael Ameneiro Bravo.
Representantes sindicais:
Federico Fernández Fernández (CIG).
Luis Pérez Gómez (CIG).
Carlos Mollinedo Lois (CIG).
Margarita Turnes Negreira (CC.OO.).
Marcos Estévez Orge (CC.OO.).
Ángel Torreiro Varela (UGT).
Acta da reunión nº 27 da Comisión Negociadora do III Convenio colectivo do PAS laboral da Universidade de Vigo celebrada ás 9.00 horas do día 22 de decembro de 2014 na sala de xuntas nº 1 do Edificio Xerencia/Servizos Centrais coa asistencia das persoas que se citan á marxe, e coa seguinte orde do día:
1. Acordo de prórroga temporal do segundo convenio colectivo do persoal laboral de administración e servizos da Universidade de Vigo.
1. Acordo de prórroga temporal do segundo convenio colectivo do persoal laboral de administración e servizos da Universidade de Vigo.
O xerente manifesta que non é vontade da Xerencia nin do equipo de goberno deixar o persoal sen convenio colectivo, polo que é o momento de acordar, se procede, a prórroga do segundo convenio colectivo e a súa duración se propón que sexa polo prazo dun ano.
Federico Fernández manifesta que o seu sindicato preferiría que se fixese unha prórroga por máis dun ano.
O xerente indica que por coherencia se propón prorrogar por un ano, como na anterior prórroga.
Ángel Torreiro manifesta que UGT non vai asinar a prórroga porque no seo da comisión paritaria se acordou unha modificación do convenio colectivo coa que UGT non está de acordo e asumir a prórroga suporía asumir esa modificación.
Luis Pérez indica que CIG asina a prórroga por maioría.
Acórdase prorrogar o vixente convenio ata a o 31 de decembro de 2015 e asínase o acordo que se xunta como anexo á presente acta. Sen máis asuntos que tratar, levántase a sesión ás 9.30 horas.
RESOLUCIÓN do 23 de xaneiro de 2015, da Dirección Xeral de Traballo e Economía Social, pola que se fai pública a listaxe das entidades cooperativas que cumpriron coa obriga do depósito das contas anuais do exercicio 2013.
Consellería de Traballo e Benestar — III. Outras disposicións — 11/02/2015

En cumprimento do disposto no artigo 97 do Regulamento do Rexistro de Cooperativas, aprobado polo Decreto 430/2001, do 18 de decembro (DOG núm. 31, do 12 de febreiro de 2002), faise público que esta dirección xeral resolveu publicar a listaxe das entidades cooperativas que cumpriron coa obriga do depósito das contas anuais correspondentes ao exercicio 2013.
Santiago de Compostela, 23 de xaneiro de 2015
CORRECCIÓN de erros. Resolución do 16 de xaneiro de 2015, da Secretaría Xeral de Medio Rural e Montes, pola que se dá publicidade das axudas concedidas ao abeiro da Orde do 19 de decembro de 2013 pola que se establecen as bases reguladoras das axudas para os investimentos en transformación e comercialización de produtos agrarios e forestais do período 2007-2013, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2014.
Consellería do Medio Rural e do Mar — III. Outras disposicións — 09/02/2015

Con data do 16 de xaneiro de 2015 a Secretaría Xeral de Medio Rural e Montes ditou unha resolución pola que se dá publicidade das axudas concedidas ao abeiro da Orde do 19 de decembro de 2013 pola que se establecen as bases reguladoras das axudas para os investimentos en transformación e comercialización de produtos agrarios e forestais do período 2007-2013, cofinanciadas polo Fondo Europeo Agrícola de Desenvolvemento Rural (Feader), e se convocan para o exercicio orzamentario de 2014. Esta resolución publicouse no DOG núm. 19, do 29 de xaneiro de 2015.
Posteriormente, comprobouse a existencia dun erro na resolución, xa que a listaxe que figura no seu anexo de beneficiarios das axudas concedidas aos investimentos en transformación e comercialización de produtos forestais realizados por microempresas (serradoiros), non está completa.
Por todo o indicado, cómpre realizar a seguinte corrección:
No cadro do punto 2 do anexo que contén a listaxe de beneficiarios das axudas concedidas aos investimentos en transformación e comercialización de produtos forestais realizados por microempresas (serradoiros), páxina 4335 do DOG, debe ser engadido o seguinte beneficiario:
RESOLUCIÓN do 28 de xaneiro de 2015 pola que se lles dá publicidade aos convenios de colaboración subscritos polo Instituto Tecnolóxico para o Control do Medio Mariño de Galicia no cuarto cuadrimestre do ano 2014.
Instituto Tecnolóxico para o Control do Medio Mariño de Galicia — III. Outras disposicións — 09/02/2015

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xullo) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
Artigo único. Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no cuarto cuadrimestre do ano 2014, que se incorporan como anexo a esta resolución.
Vilaxoán, 28 de xaneiro de 2015
RESOLUCIÓN do 25 de febreiro de 2015, da Secretaría Xeral da Emigración, pola que se amplía o prazo de presentación de solicitudes da Resolución do 26 de xaneiro de 2015 pola que se regula e se convoca para o ano 2015 o programa de axudas para a participación no programa Conecta con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/03/2015

Mediante a Resolución do 26 de xaneiro de 2015 (DOG nº 21, do 2 de febreiro) regulouse e convocouse para o ano 2015 o programa de axudas para a participación no programa Conecta con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior.
No artigo 6 da dita resolución establécese un prazo dun mes, contado desde o día seguinte ao da publicación da resolución no Diario Oficial de Galicia, para a presentación de solicitudes, prazo que remata o vindeiro día 2 de marzo.
A coincidencia do prazo de presentación de solicitudes co período estival nos países de Hispanoamérica determinou que, estando próximo a rematar o dito prazo, o número de solicitudes presentadas non cubra o número de prazas ofertadas no programa, polo que se considera conveniente proceder á súa ampliación.
En consecuencia, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común,
Artigo único. Ampliación do prazo de presentación de solicitudes
Ampliar ata o 13 de marzo de 2014, inclusive, o prazo de presentación de solicitudes previsto no artigo 6 da Resolución do 26 de xaneiro de 2015 pola que se regula e se convoca para o ano 2015 o programa de axudas para a participación no programa Conecta con Galicia, dirixido a mozos e mozas de orixe galega ou descendentes de persoas emigrantes galegas e que residan no exterior.
Santiago de Compostela, 25 de febreiro de 2015
ORDE do 28 de xaneiro de 2015 pola que se modifica a Orde do 14 de agosto de 2014 pola que se regulan o acceso e a admisión aos ciclos de formación profesional básica e se autoriza a súa oferta para o curso 2014/15.
Consellería de Cultura, Educación e Ordenación Universitaria — III. Outras disposicións — 04/02/2015

No
Diario oficial de Galicia
número 161, do 26 de agosto, publicouse a Orde do 14 de agosto de 2014 pola que se regulan o acceso e a admisión aos ciclos de formación profesional básica e se autoriza a súa oferta para o curso 2014/15.
Esta orde ten por obxecto regular o acceso e a admisión aos ciclos formativos da formación profesional básica en centros públicos e privados coas ensinanzas concertadas do ámbito territorial da Comunidade Autónoma de Galicia, e autorizar a súa oferta en centros públicos para o curso académico 2014/15.
Os ciclos de formación profesional básica, conforme a programación da oferta de prazas destas ensinanzas, serán implantados nos centros que determine a consellería con competencias en materia de educación.
Tendo en conta a organización e a nova planificación da formación profesional básica, resulta necesario modificar esta orde de xeito parcial.
Na súa virtude, a Consellería de Cultura, Educación e Ordenación Universitaria, facendo uso das competencias que lle confire o artigo 34.6 da Lei 1/1983, do 22 de febreiro, reguladora da Xunta e da súa Presidencia,
Artigo único.
Modificar a Orde do 14 de agosto de 2014 pola que se regula o acceso e a admisión aos ciclos formativos de formación profesional básica e se autoriza a súa oferta para o curso 2014/15, modificando a oferta do anexo V nos seguintes casos:
– O ciclo formativo BTMV01-Mantemento de vehículos que se oferta no centro educativo 15024513-CIFP Someso e que tiña como centro asociado o 15005579-IES Plurilingüe Elviña, terá como centro asociado o 15027770-IES A Sardiñeira.
– O ciclo formativo BTMV01-Mantemento de vehículos que se oferta no centro educativo 15014556-CIFP Coroso e que tiña como centro asociado o 15014568-IES nº 1 terá como centros asociados o 15014568-IES nº 1 e o 15027711-IES Leliadoura.
Disposición derradeira primeira.
Desenvolvemento e execución
Autorízanse a Dirección Xeral de Educación, Formación Profesional e Innovación Educativa, a Dirección Xeral de Centros e Recursos Humanos, e a Secretaría Xeral Técnica, para adoptaren as medidas precisas para a execución desta orde.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 28 de xaneiro de 2015
RESOLUCIÓN do 27 de xaneiro de 2015 pola que se dá publicidade ás encomendas de xestión para a execución de obras, formalizadas por esta entidade pública durante o mes de decembro de 2014.
Portos de Galicia — III. Outras disposicións — 03/02/2015

En cumprimento do disposto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (LOFAXGA), dáse publicidade á formalización das encomendas de xestión, tramitadas pola entidade pública Portos de Galicia durante o mes de decembro de 2014, para a execución das seguintes obras:
A) Demolición de departamentos e acondicionamento da zona portuaria de Malpica de Bergantiños.
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: demolición de departamentos e acondicionamento da zona portuaria do porto de Malpica de Bergantiños.
3. Valor estimado da encomenda: 124.937,74 euros, IVE excluído.
4. Formalización da encomenda.
a) Data de formalización da orde de execución: 16 de decembro de 2014.
b) Entidade (medio propio da Xunta de Galicia): Seaga.
c) Nacionalidade: española.
5. Prazo de execución.
Dous meses (2 meses).
B) Acondicionamento da zona portuaria da escalinata de San Tomé (Cambados).
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: acondicionamento da zona portuaria da escalinata de San Tomé (Cambados).
3. Valor estimado da encomenda: 103.253,72 euros, IVE excluído.
4. Formalización da encomenda.
a) Data de formalización da orde de execución: 18 de decembro de 2014.
b) Entidade (medio propio da Xunta de Galicia): Tragsa.
c) Nacionalidade: española.
5. Prazo de execución.
Dous meses (2 meses).
Santiago de Compostela, 27 de xaneiro de 2015
RESOLUCIÓN do 12 de xaneiro de 2015, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado - Comunidade Autónoma de Galicia en relación coa Lei 7/2014, do 26 de setembro, de arquivos e documentos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/02/2015

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 12 de xaneiro de 2015
A Comisión Bilateral de Cooperación Administración Xeral do Estado - Comunidade Autónoma de Galicia na súa reunión celebrada o día 16 de decembro de 2014 adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 5.2, alíneas h), i) e j); 6 e 30.d); a disposición adicional segunda e a transitoria terceira da Lei 7/2014, do 26 de setembro, de arquivos e documentos de Galicia.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
Madrid, 16 de decembro de 2014
RESOLUCIÓN do 1 de outubro de 2014, da Dirección Xeral de Relacións Exteriores e coa Unión Europea, pola que se fan públicas as bolsas concedidas ao abeiro da Orde do 26 de xuño de 2014 pola que se aproban as bases reguladoras para a convocatoria de oito bolsas de formación de persoal experto en cooperación internacional para o desenvolvemento.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/02/2015

Conforme o establecido na base sexta punto 1 do artigo 21 da Orde do 26 de xuño de 2014, da Vicepresidencia e Consellería de Presidencia, Administracións Públicas e Xustiza, pola que se aproban as bases reguladoras para a convocatoria de oito bolsas de formación de persoal experto en cooperación internacional para o desenvolvemento, publicarase no
Diario Oficial de Galicia
a resolución de concesión.
Na súa virtude,
Publicar no
Diario Oficial de Galicia
a resolución de concesión das bolsas convocadas ao abeiro da Orde do 26 de xuño de 2014 da Vicepresidencia e Consellería de Presidencia, Administracións Públicas e Xustiza, pola que se aproban as bases reguladoras para a convocatoria de oito bolsas de formación de persoal experto en cooperación internacional para o desenvolvemento.
Santiago de Compostela, 1 de outubro de 2014
CORRECCIÓN de erros. Orde do 29 de xaneiro de 2015 pola que se convocan probas para a obtención de determinados carnés profesionais e habilitacións profesionais no ano 2015.
Consellería de Cultura, Educación e Ordenación Universitaria — III. Outras disposicións — 09/02/2015

Advertidos erros na orde publicada no
Diario Oficial de Galicia
núm. 25, do venres 6 de febreiro de 2015, consistente na omisión da publicación dos anexos I e II, procédese á súa publicación.
RESOLUCIÓN do 4 de febreiro de 2015 pola que se determina o inicio dos procedementos de nomeamento de persoal emérito.
Servizo Galego de Saúde — III. Outras disposicións — 05/02/2015

A Orde do 27 de outubro de 2010 pola que se desenvolve o procedemento para o nomeamento e a prórroga de persoal emérito no ámbito sanitario, establece no seu artigo 2 que, mediante resolución da Xerencia do Servizo Galego de Saúde, se habilitará un prazo para a presentación das solicitudes de nomeamento de persoal emérito polas corporacións e institucións públicas relacionadas co ámbito sanitario, se sinalará o momento en que as xerencias de xestión integrada deberán iniciar os procedementos para o nomeamento de persoal emérito e, por último, se especificará o número de persoas que poderán ser nomeadas persoal emérito.
En desenvolvemento da dita previsión,
Primeiro. As xerencias de xestión integrada deberán iniciar, se é o caso, os procedementos para o nomeamento de persoal emérito na data de entrada en vigor desta resolución.
Segundo. As corporacións e institucións públicas relacionadas co ámbito sanitario poderán presentar solicitudes de nomeamento de persoal emérito no prazo de dez (10) días, contados desde a entrada en vigor desta resolución, ante a xerencia de xestión integrada que corresponda ao posto de traballo que desempeñaba antes da súa xubilación a persoa cuxo nomeamento se solicita.
Terceiro. Determinar que o número de persoas que poderán ser nomeadas persoal emérito ao abeiro desta resolución será de tres.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de febreiro de 2015
RESOLUCIÓN do 12 de xaneiro de 2015 pola que se lles dá publicidade aos convenios de colaboración subscritos no terceiro cuadrimestre do ano 2014.
Instituto Galego da Calidade Alimentaria — III. Outras disposicións — 05/02/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (
Diario Oficial de Galicia
núm. 136, do 14 de xullo) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Calidade Alimentaria no terceiro cuadrimestre do ano 2014, que se incorporan como anexo a esta resolución.
Santiago de Compostela, 12 de xaneiro de 2015
RESOLUCIÓN do 23 de xaneiro de 2015 pola que se dá publicidade dos convenios de colaboración subscritos por esta axencia no terceiro cuadrimestre do ano 2014.
Axencia Galega de Infraestruturas — III. Outras disposicións — 10/02/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas no terceiro cuadrimestre do ano 2014 que se incorpora como anexo a esta resolución.
Santiago de Compostela, 23 de xaneiro de 2015
Convenios de colaboración subscritos pola Axencia Galega de Infraestruturas
no terceiro cuadrimestre do ano 2014
DECRETO 17/2015, do 29 de xaneiro, polo que se dispón o nomeamento de vogais do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 10/02/2015

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais. Todos eles serán nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10 do Regulamento, no seu número 8, sinala que os vogais representantes dos sectores económicos relacionados coas actividades portuarias, das administracións locais e do persoal representante do ente público, agás as causas de cesamento que nel se consignan, desempeñarán o seu cargo durante catro anos. Así mesmo, o citado artigo 10 dispón no seu número 10 que os vogais representantes das administracións locais e dos sectores económicos relacionados coas actividades portuarias se renovarán por metades cada dous anos e poderán ser reelixidos unha soa vez ao finalizaren o seu mandato.
Considerando que parte dos vogais do Consello de Administración do ente público Portos de Galicia esgotaron o seu mandato, e que respecto doutros se remitiron propostas das entidades correspondentes, é preciso, pois, proceder á renovación dun vogal representante da Consellería de Medio Ambiente, Territorio e Infraestruturas, de varios vogais representantes dos sectores económicos relacionados coas actividades portuarias. Polo tanto, recibidas as propostas correspondentes dos organismos, entidades e órganos, na súa virtude, por proposta da conselleira do Medio Rural e do Mar, e logo de deliberación do Consello da Xunta de Galicia na súa reunión do día vinte e nove de xaneiro de dous mil quince,
Artigo 1
O nomeamento como vogal do Consello de Administración do ente público Portos de Galicia, en representación da Consellería de Medio Ambiente, Territorio e Infraestruturas, de
– Helena de Lucas de Santos.
Artigo 2
O nomeamento como vogal do Consello de Administración do ente público Portos de Galicia, en representación das cámaras de comercio, industria e navegación da provincia de Pontevedra e polo tempo que reste para completar o mandato de quen causou a vacante, de
– Eduardo Barros Pereira.
Santiago de Compostela, vinte e nove de xaneiro de dous mil quince
RESOLUCIÓN do 26 de xaneiro de 2015 pola que se homologa un curso para guías turísticos de Galicia.
Axencia Turismo de Galicia — III. Outras disposicións — 10/02/2015

De acordo co disposto na Orde do 14 de abril de 2011 pola que se establecen os criterios e o procedemento para a homologación de cursos que realicen os guías de turismo especializados de Galicia para os efectos do disposto no artigo 33 do Decreto 42/2011, do 1 de febreiro, de refundición en materia de axencias de viaxe, guías de turismo e turismo activo, esta dirección resolve a seguinte homologación:
• «A pegada do pasado: recursos arqueolóxicos visitables na provincia de Pontevedra», que se celebrará en Pontevedra os días 10, 11 e 12 de febreiro de 2015, cunha duración de 24 horas e organizado por EVINPA Ocio y Cultura Empresa de Servicios Turísticos-Visitas Guiadas, S.C.
(Información e inscrición: curso@guiadospontevedra.com)
Santiago de Compostela, 26 de xaneiro de 2015
RESOLUCIÓN do 29 de xaneiro de 2015, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade das axudas concedidas ao abeiro da Orde do 28 de xullo de 2014 pola que se establecen as bases reguladoras para a concesión de axudas a actividades, actuacións ou medidas de concellos incluídos na Rede Natura 2000 e a súa convocatoria para os anos 2014 e 2015, cofinanciadas co Fondo Europeo Agrícola de Desenvolvemento Rural (Feader).
Consellería de Medio Ambiente, Territorio e Infraestruturas — III. Outras disposicións — 10/02/2015

O artigo 15 da Lei 9/2007, do 13 de xuño, de subvencións de Galicia (Diario Oficial de Galicia núm. 121, do 25 de xuño) e o artigo 13 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación da concesión das axudas ou subvencións.
Estas subvencións inclúense no Plan de desenvolvemento rural (PDR) de Galicia para a etapa 2007-2013 como resposta ás disposicións do Regulamento (CE) núm. 1698/2005, do 20 de setembro, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader). Dentro do eixe Mellora do ambiente e do contorno natural considéranse axudas a investimentos non produtivos (medida 21600 do PDR de Galicia). O cofinanciamento do Feader nestas axudas é do 75 % do importe subvencionado.
En consecuencia, e para dar cumprimento a esa obriga,
Artigo único
Facer pública a aprobación das axudas concedidas ao abeiro da Orde do 28 de xullo de 2014, pola que se establecen as bases reguladoras para a concesión de axudas a actividades, actuacións ou medidas de concellos incluídos na Rede Natura 2000 e a súa convocatoria para os anos 2014 e 2015, cofinanciada co Fondo Europeo de Desenvolvemento Rural (Feader) na aplicación orzamentaria 07.05.541B.760.3, que se incorpora como anexo a esta resolución.
Santiago de Compostela, 29 de xaneiro de 2015
DECRETO 16/2015, do 9 de febreiro, polo que se nomea conselleiro de Facenda a Valeriano Martínez García.
Presidencia da Xunta de Galicia — II. Autoridades e persoal — 10/02/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Nomeo conselleiro de Facenda a Valeriano Martínez García.
Santiago de Compostela, nove de febreiro de dous mil quince
DECRETO 15/2015, do 9 de febreiro, polo que se nomea conselleiro de Cultura, Educación e Ordenación Universitaria a Román Rodríguez González.
Presidencia da Xunta de Galicia — II. Autoridades e persoal — 10/02/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Nomeo conselleiro de Cultura, Educación e Ordenación Universitaria a Román Rodríguez González.
Santiago de Compostela, nove de febreiro de dous mil quince
DECRETO 14/2015, do 29 de xaneiro, polo que se dispón o cesamento de vogais do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 10/02/2015

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais. Todos eles serán nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10 do Regulamento, no seu número 8, sinala que os vogais representantes dos sectores económicos relacionados coas actividades portuarias, das administracións locais e do persoal representante do ente publico, agás as causas de cesamento que nel se consignan, desempeñarán o seu cargo durante catro anos. Así mesmo, o citado artigo 10 dispón no seu número 10 que os vogais representantes das administracións locais e dos sectores económicos relacionados coas actividades portuarias se renovarán por metades cada dous anos e poderán ser reelixidos unha soa vez ao finalizaren o seu mandato.
Considerando que parte dos vogais do Consello de Administración do ente público Portos de Galicia esgotaron o seu mandato, e que respecto doutros se remitiron propostas das entidades correspondentes, é preciso, pois, proceder á renovación dun vogal representante da Consellería de Medio Ambiente, Territorio e Infraestruturas, de varios vogais representantes dos sectores económicos relacionados coas actividades portuarias. Polo tanto, recibidas as propostas correspondentes dos organismos, entidades e órganos, na súa virtude, por proposta da conselleira do Medio Rural e do Mar, e logo de deliberación do Consello da Xunta de Galicia na súa reunión do día vinte e nove de xaneiro de dous mil quince,
Artigo 1
O cesamento como vogal do Consello de Administración do ente público Portos de Galicia, en representación da Consellería de Medio Ambiente, Territorio e Infraestruturas, agradecéndolle os servizos prestados, de
– Mª del Camino Triguero Salas.
Artigo 2
O cesamento como vogal do Consello de Administración do ente público Portos de Galicia, en representación das cámaras de comercio, industria e navegación da provincia de Pontevedra, agradecéndolle os servizos prestados, de
– Antonio Gómez Rivera.
Santiago de Compostela, vinte e nove de xaneiro de dous mil quince
DECRETO 13/2015, do 9 de febreiro, polo que se dispón o cesamento de Elena Muñoz Fonteriz como conselleira de Facenda.
Presidencia da Xunta de Galicia — II. Autoridades e persoal — 10/02/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Que cese, na súa condición de conselleira de Facenda, Elena Muñoz Fonteriz, agradecéndolle os servizos prestados.
Santiago de Compostela, nove de febreiro de dous mil quince
DECRETO 12/2015, do 9 de febreiro, polo que se dispón o cesamento de Jesús Vázquez Abad como conselleiro de Cultura, Educación e Ordenación Universitaria.
Presidencia da Xunta de Galicia — II. Autoridades e persoal — 10/02/2015

De conformidade co artigo 16.3 do Estatuto de autonomía de Galicia e co artigo 26.1 da Lei 1/1983, do 22 de febreiro, de normas reguladoras da Xunta e da súa Presidencia,
Que cese, na súa condición de conselleiro de Cultura, Educación e Ordenación Universitaria, Jesús Vázquez Abad, agradecéndolle os servizos prestados.
Santiago de Compostela, nove de febreiro de dous mil quince
RESOLUCIÓN do 23 de xaneiro de 2015 pola que se dá publicidade aos convenios de colaboración subscritos por esta axencia no terceiro cuadrimestre do ano 2014.
Axencia Galega de Infraestruturas — III. Outras disposicións — 05/02/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Axencia Galega de Infraestruturas no terceiro cuadrimestre do ano 2014, que se incorpora como anexo a esta resolución.
Santiago de Compostela, 22 de xaneiro de 2015
RESOLUCIÓN do 20 de xaneiro de 2015, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos por esta consellería no terceiro cuadrimestre do ano 2014.
Consellería de Economía e Industria — III. Outras disposicións — 05/02/2015

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de setembro, outubro, novembro e decembro do ano 2014, que se incorpora como anexo a esta resolución.
Santiago de Compostela, 20 de xaneiro de 2015
RESOLUCIÓN do 19 de xaneiro de 2015 pola que se publica o estado de execución do orzamento da Comunidade Autónoma e as súas modificacións e a situación da tesouraría e dos movementos por operacións orzamentarias e extraorzamentarias correspondentes ao terceiro trimestre de 2014.
Consellería de Facenda — III. Outras disposicións — 11/02/2015

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións e á situación da tesouraría e dos movementos por operacións orzamentarias e extraorzamentarias correspondentes ao terceiro trimestre de 2014 que figuran como anexo a esta resolución.
Santiago de Compostela, 19 de xaneiro de 2015
DECRETO 19/2015, do 29 de xaneiro, polo que se aproba o cambio de titularidade do treito da Rede autonómica de estradas de Galicia AC-183 Sada (AC-162)-Arillo (AC-173), punto quilométrico 0+000 ao 0+720, a prol do Concello de Sada.
Consellería de Medio Ambiente, Territorio e Infraestruturas — III. Outras disposicións — 11/02/2015

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo de acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A Axencia Galega de Infraestruturas e o Concello de Sada veñen de asinar un convenio de colaboración para levar a cabo a adecuación da praza da Igrexa Nova. Entre as obrigas das partes, a AGI financia a totalidade das obras e o Concello de Sada acepta a transferencia de titularidade do treito AC-183 Sada (AC-162)-Arillo (AC-173), p.q. 0+000 ao 0+720, antes da licitación da obra.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do treito AC-183 Sada (AC-162)-Arillo (AC-173), p.q. 0+000 ao 0+720.
De conformidade co anteriormente exposto, por proposta da conselleira de Medio Ambiente, Territorio e Infraestruturas e logo de deliberación do Consello da Xunta de Galicia na súa reunión do día vinte e nove de xaneiro de dous mil quince,
Artigo 1
Apróbase o cambio de titularidade, a prol do Concello da Sada, do treito da Rede autonómica de estradas de Galicia AC-183 Sada (AC-162)-Arillo (AC-173), desde o p.q. 0+000 ao p.q. 0+720.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Sada deberá modificar o seu catálogo de estradas para incluír o cambio de titularidade ao que se refire o presente decreto.
Artigo 3
A entrega dos bens formalizarase no prazo dos dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Corresponderanlle ao Concello de Sada, a partir da formalización da entrega, todas as actividades de xestión, mantemento, conservación e explotación dos terreos sobrantes, así como o exercicio das funcións de disciplina viaria e calquera outra que puidese corresponderlle como nova Administración titular dos terreos.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, vinte e nove de xaneiro de dous mil quince
DECRETO 22/2015, do 4 de febreiro, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 12/02/2015

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e nos artigos 8 e 10 do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola Confederación de Empresarios de Galicia o 20 de xaneiro de 2015,
Artigo 1
Nomear membros titulares do Consello Económico e Social de Galicia, en representación da Confederación de Empresarios de Galicia, as seguintes persoas:
– Elier Ojea Ureña
– José Manuel Rodríguez Tarrío
– Jesús Méndez Cedrón
– José Manuel Díaz Barreiros
– Ángel Fernández Presas
– Luis Novoa Díaz
Artigo 2
Nomear membros suplentes do Consello Económico e Social de Galicia, en representación da Confederación de Empresarios de Galicia, as seguintes persoas:
– Alberto Rodríguez López
– Marina Graña Bermúdez
– Jaime Luis López Vázquez
– Miguel Varela Varela
– Jaime Luis Pereira Novoa
– Eugenio Geijo Carril
– Fausto Santamarina Fernández
Santiago de Compostela, catro de febreiro de dous mil quince
DECRETO 24/2015, do 12 de febreiro, polo que se dispón o cesamento de Manuel Galdo Pérez como director xeral de Política Financeira e Tesouro.
Consellería de Facenda — II. Autoridades e persoal — 12/02/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda, e logo de deliberación do Consello da Xunta de Galicia, na súa reunión do día doce de febreiro de dous mil quince,
Que cese, por pase a outro destino, Manuel Galdo Pérez, como director xeral de Política Financeira e Tesouro, agradecéndolle os servizos prestados.
Santiago de Compostela, doce de febreiro de dous mil quince
DECRETO 21/2015, do 4 de febreiro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 12/02/2015

En virtude do establecido nos artigos 9.1, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e no artigo 9 e) do Regulamento de réxime interno deste (DOG nº 114, do 11 de xuño de 1996), e de acordo coa proposta efectuada pola Confederación de Empresarios de Galicia o 20 de xaneiro de 2015,
Artigo 1
Que cesen como membros titulares do Consello Económico e Social de Galicia, en representación da Confederación de Empresarios de Galicia, as seguintes persoas:
– Juan Bautista de la Salle Barreiro Pérez
– Eugenio Geijo Carril
– Gabriel García Aparicio
– Francisco Serna Gómez
– Fausto Santamarina Fernández
– José Manuel Fernández Alvariño
Artigo 2
Que cesen como membros suplentes do Consello Económico e Social de Galicia, en representación da Confederación de Empresarios de Galicia, as seguintes persoas:
– José Ramón Franco Caaveiro
– José Manuel Rodríguez Tarrío
– Araceli de Lucas Sanz
– José Manuel Maceira Blanco
– María de Miguel Pérez
– Ana García Caeiro
– Ángel Fernández Presas
Santiago de Compostela, catro de febreiro de dous mil quince
DECRETO 23/2015, do 12 de febrero, polo que se dispón o cesamento de Valeriano Martínez García como secretario xeral da Presidencia.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 12/02/2015

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, presentada, o pasado nove de febreiro, renuncia expresa do titular do posto de secretario xeral da Presidencia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día doce de febreiro de dous mil quince,
Que cese, por pase a outro destino, Valeriano Martínez García, como secretario xeral da Presidencia, agradecéndolle os servizos prestados.
O cesamento terá efectos do día 9 de febreiro de 2015.
Santiago de Compostela, doce de febreiro de dous mil quince
RESOLUCIÓN do 20 de xaneiro de 2015 pola que se publica o tipo de xuro para o exercicio 2015 para as operacións acollidas ao Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI).
Instituto Galego de Promoción Económica — III. Outras disposicións — 26/01/2015

Mediante Resolución do 22 de marzo de 2001 publicouse o acordo do Consello de Dirección do Instituto Galego de Promoción Económica (Igape) que aprobou o programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG núm. 63, do 30 de marzo de 2011).
Na cláusula 1.6 do dito programa establécese que o tipo de xuro de referencia se determinará anualmente segundo a media do euribor a un ano rexistrado nos meses de setembro, outubro e novembro do exercicio anterior e que entrará en vigor a partir do 1 de xaneiro de cada ano, e deberá ser publicado no
Diario Oficial de Galicia
.
Visto o exposto e unha vez verificados os datos relativos á evolución do euribor, e en virtude das facultades que teño conferidas
Único. O tipo de xuro de referencia que se aplicará durante o ano 2015 ás operacións en vigor do Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI), ao abeiro da Resolución do 22 de marzo de 2011 (DOG núm. 63, do 30 de marzo), será do 0,345 %.
Santiago de Compostela, 20 de xaneiro de 2015
RESOLUCIÓN do 30 de decembro de 2014, da Secretaría Xeral Técnica da Consellería de Traballo e Benestar, pola que se dá publicidade a unha encomenda de xestión ao Consorcio Galego de Servizos de Igualdade e Benestar, subscrita no exercicio 2014.
Consellería de Traballo e Benestar — III. Outras disposicións — 22/01/2015

Encomenda de xestión dun servizo de transporte aos centros públicos competencia da Secretaría Xeral de Política Social da Consellería de Traballo e Benestar, onde se dispensen servizos de atención residencial e diúrna.
– Actividade. Servizo consistente no deseño de rutas e traslado dos usuarios designados pola Consellería de Traballo e Benestar aos centros públicos de atención a persoas maiores de Volta do Castro, As Gándaras e Burela, así como aos centros de atención a persoas con discapacidade do Saiar, Redondela, Sarria e A Coruña, para o desenvolvemento das actividades propias dos centros.
– Natureza e alcance da xestión encomendada. Esta encomenda ten natureza intrasubxectiva, tendo en conta a adscrición do Consorcio Galego de Servizos de Igualdade e Benestar a Consellería de Traballo e Benestar por razón da materia. Consonte o previsto polos artigos 47 e 95 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 4.1.n) e 24.6 do Real decreto lexislativo 3/2011, do 14 de outubro, polo que se aproba o texto refundido da Lei de contratos do sector público, o Consorcio Galego de Servizos de Igualdade e Benestar ten a consideración de medio propio e servizo técnico da Consellería de Traballo e Benestar.
– Prazo de vixencia. O período de execución comeza o 1 de xaneiro de 2015 e rematará o 31 de decembro de 2015.
– Modalidade de financiamento. Esta encomenda finánciase con fondos propios.
Santiago de Compostela, 30 de decembro de 2014
RESOLUCIÓN do 14 de xaneiro de 2015 pola que se lles dá publicidade aos convenios de colaboración subscritos por este ente público no terceiro cuadrimestre do ano 2014.
Instituto Enerxético de Galicia — III. Outras disposicións — 22/01/2015

Para os efectos previstos no artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xuño), acórdase darlles publicidade aos convenios de colaboración subscritos polo Instituto Enerxético de Galicia (Inega) no terceiro cuadrimestre do ano 2014 e que se relacionan no anexo a esta resolución.
Santiago de Compostela, 14 de xaneiro de 2015
CORRECCIÓN de erros. Resolución do 19 de decembro de 2014 pola que se dá publicidade ao acordo do Consello de Dirección que aproba as bases reguladoras das axudas aos investimentos das pemes en equipamentos produtivos, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013 e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 23/01/2015

Advertido un erro na referida resolución, publicada no DOG núm. 248, do 29 de decembro de 2014, procede facer a seguinte corrección:
– Na páxina 52899, no artigo 5.4, onde di: «Os investimentos deberán ser adquiridos en propiedade a terceiros polo beneficiario da axuda, contratados e pagados directamente entre o beneficiario e o provedor final. (…)», debe dicir: «Os investimentos deberán ser realizados en bens novos, adquiridos en propiedade a terceiros polo beneficiario da axuda, contratados e pagados directamente entre o beneficiario e o provedor final. (…)».
CORRECCIÓN de erros. Resolución do 19 de decembro de 2014 pola que se dá publicidade ao acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, e se procede á súa convocatoria en réxime de concorrencia competitiva (Galicia Emprende).
Instituto Galego de Promoción Económica — III. Outras disposicións — 23/01/2015

Advertido un erro na referida resolución, publicada no DOG núm. 248, do 29 de decembro de 2014, procede facer a seguinte corrección:
– Na páxina 53026, na letra b) do artigo 6.2, onde di:
«b) (…)
A puntuación vén dada por aplicación da seguinte fórmula: (valor engadido medio do sector × 20)/92,66; sendo 92,66 o valor máis alto do valor engadido bruto/ingresos dos distintos sectores de actividade»,
Debe dicir:
«b) (…)
A puntuación vén dada por aplicación da seguinte fórmula: (valor engadido medio do sector × 40)/92,66, sendo 92,66 o valor máis alto do valor engadido bruto/ingresos dos distintos sectores de actividade».